title: I Sigir Jadma tuah Asibak
text: Gelising satua énggal, mani semengan nu ruput, majalan I Sigir ngadirdir teka beneng kangin dogen, ngungsi barak langité, tongos suryané endag. Kacerita di jalan, liu anaké nepukin pada jejeh mlaib, kadena gook mémédi. Ada ané ngorahang matekap bakat ojoga, kalud sampiné rengas, sing itang-itung palaibne; né nepakang kanti bah bangun ngedétin talin sampinné, kené abetné, "Kené jlema kenken teka tuah asibak ngrengas ngrengasang sampi dogen? Berek tonya, tonya apa iba?"